Jesper Olsen

Se også Jesper Olsen, dansk langdistanseløper.
{{Infoboks lagspiller
| høyde = 
| posisjon = Midtbanespiller
| nvklubb = 
| draktnummer = 
| ungdomsår = 
| ungdomsklubb = 
| klubber = Næstved IFAjax AmsterdamManchester UnitedNæstved BKGirondins de BordeauxSM CaenTotalt
| år = 1977-19811981-19841984-198819881989-19901990-19921977–1992
| kamper(mål) = 64 (11)85 (23)139 (21)2 (1)54 (3)58 (0)402 (59)
| landslag = 
| landslagår = 1980–1990
| landskamper(mål) = 43 (5)
| trenerår = 
| trenerklubber = 
| kloppdatert = 
| lloppdatert = 
}}Jesper Olsen' (født 20. mars 1961 i Fakse) er en tidligere dansk fotballspiller som er mest kjent for å ha spilt for Ajax Amsterdam og Manchester United. Olsen var fast venstrekant på det danske landslaget der han scoret fem mål på 43 kamper. Han representerte Danmark i EM i fotball 1984 og VM i fotball 1986.

 Spillerkarriere 
Han startet sin seniorkarriere for Næstved IF og debuterte for det danske landslaget i juli 1980 i en treningskamp mot . Han dro til utlandet i 1981 og ble profesjonell i Ajax i Nederland.

Mens han spilte for Ajax, ble han kjent for sin deltagelse i den berømte «pasningsstraffen» han gjennomførte sammen med Johan Cruijff. Da Cruijff fikk straffespark i en seriekamp i den nederlandske Eredivisie mot Helmond Sport 5. desember 1982, og siden Ajax allerede ledet 4–0, sentret Cruijff ballen sidelengs til Olsen som sendte den tilbake til Cruijff som sendte ballen bak den forvirrede målvakten. Under sitt opphold i Ajax, fikk han kallenavnet De Vlo'' («fluen») på grunn av sin fremtoning og sin evne til å vri, snu og hoppe for å unngå taklinger.

Han vant seriemesterskaper i Eredivisie i 1982 i sitt andre år i klubben. Sesongen etterpå forsvarte Ajax seriemesterskaper og vant også KNVB Cup og fullførte The Double. Olsen scoret to ganger i EM – kvalifiseringen for EM i 1984, inkludert en utligning i siste minutt i 2–2 kampen mot Sovjetunionen. Han ble tatt med i EM – troppen til Danmark i 1984 og spilte to kamper, inkludert Danmarks semifinale mot . Kampen endte uavgjort, og selv om Olsen scoret i straffesparkkonkurransen, ble Danmark utslått da Preben Elkjær bommet på sitt forsøk.

Olsen flyttet fra Ajax til England i 1984 og sluttet seg til Manchester United. Han hjalp United til seier i FA-cupen i 1985 og scoret totalt 24 mål i løpet av sine fem år i klubben. Han ble tatt med i Danmarks tropp for VM i 1986 og scoret to ganger i de tre innledende kampene, men han vil alltid bli husket for tabben i åttendedelsfinalen mot Spania. Han gav Danmark ledelsen på straffespark, men rett før pause fikk han ballen fra målvakten Lars Høgh. Da han forsøkte å spille ballen tilbake til Høgh, endte hans pasning i stedet opp rett foran Emilio Butragueño. Den spanske angriperen utlignet og scoret til slutt fire mål i kampen som Danmark tapte 1–5.

Olsen fant det vanskelig å tilpasse seg det engelske spillet, og hans fotballutvikling stagnerte. Han var med i troppen for Danmark i EM i 1988, men spilte ingen kamper i turneringen. Karrieren i Manchester United tok slutt i 1988 og han gikk til FC Girondins de Bordeaux i Frankrike, hvor han senere fortsatte til SM Caen hvor han spilte som vingback. Han forlot Caen etter at han fikk en alvorlig skade og la opp i 1992. Han ble tilbudt kontrakter fra engelske klubber, inkludert Blackburn Rovers og Nottingham Forest, men følte ikke at han trengte fotballen i livet sitt.

Jesper Olsen har siden 2003 bodd sammen med sin familie i Australia og ble i mai 2006 rammet av en hjerneblødning. Hans tilstand betegnes som stabil.

Referanser

Eksterne lenker 
 

Danske fotballspillere
Spillere i Fotball-EM 1984
Spillere i Fotball-VM 1986
Spillere i Fotball-EM 1988
Fotballspillere for Næstved BK
Fotballspillere for AFC Ajax
Fotballspillere for Manchester United FC
Fotballspillere for FC Girondins de Bordeaux
Fotballspillere for SM Caen
Personer fra Faxe